2. ลักษณะการประกอบธุรกิจ

ประวัติความเป็นมาและพัฒนาการของบริษัทและบริษัทย่อย

บริษัท ไทยชูการ์ เทอร์มิเนิ้ล จำกัด (มหาชน) จัดตั้งขึ้นเมื่อ พ.ศ. 2519
โดยกลุ่มนักอุตสาหกรรมน้ำตาล ประกอบด้วยโรงงานน้ำตาลจำนวน 9 โรงงาน
เป็นผู้เริ่มก่อตั้งโดยใช้ชื่อว่า บริษัท เดอะไทยชูการ์ เทอร์มิเนิ้ล คอปอเรชั่น จำกัด
มีเป้าหมายเพื่อใช้คลังสินค้าและ ท่าเทียบเรือบนพื้นที่ประมาณ 93 ไร่
และต่อมาขยายพื้นที่ออกไปเป็น 124 ไร่ 98 ตารางวา
เพื่อใช้เป็นที่เก็บพักรอสินค้าน้ำตาลเพื่อเตรียมขนถ่ายขึ้นเรือเดินสมุทรและวางแผนให้คลังสินค้าติดแม่น้ำเจ้าพระยาแห่งนี้เป็นศูนย์กลางของโรงงานน้ำตาลของกลุ่มสมาชิก
ซึ่งประกอบด้วยโกดังเก็บสินค้าจำนวน 32 หลัง ท่าเทียบเรือจำนวน 3 ท่า ต่อมาในปี 2520
ได้ก่อตั้งบริษัท ไทยชูการ์คลังสินค้า จำกัด และบริษัท ไทยชูการ์-ขนส่ง จำกัด ปี 2521 ก่อตั้งบริษัท
ไทยชูการ์ ไซโลแวร์เฮ้าส์ คอร์ปอเรชั่น จำกัด และเมื่อมีลูกค้าโรงงานนอกกลุ่มสมาชิกเพิ่มมากขึ้น
ในปี 2526 จึงได้ก่อตั้งบริษัท ชูการ์ไซโลคลังสินค้า จำกัด และปี 2530 ก่อตั้งบริษัท ที เอส
คลังสินค้า จำกัด บริษัททั้ง 4 ยกเว้นบริษัท ไทยชูการ์ขนส่ง จำกัด
ก่อตั้งขึ้นเพื่อดำเนินธุรกิจคลังสินค้าโดยสร้างคลังเก็บน้ำตาลทรายดิบแบบเทกอง
เพื่อรองรับธุรกิจขนถ่ายน้ำตาลเป็นหลัก ต่อมาบริษัท เดอะไทยชูการ์ เทอร์มิเนิ้ล คอปอเรชั่น จำกัด
ได้แปรสภาพเป็นบริษัทมหาชนจำกัดในปี 2537 ใช้ชื่อใหม่ว่า “บริษัท ไทยชูการ์- เทอร์มิเนิ้ล จำกัด
(มหาชน)” ทะเบียนเลขที่ 0107537001692 มาจนถึงปัจจุบัน

ในปี 2544 บริษัทย่อย 3
บริษัทได้คืนใบอนุญาตประกอบกิจการคลังสินค้าให้แก่สำนักพัฒนาธุรกิจคลังสินค้าและห้องเย็น
กระทรวงพาณิชย์ เหลือเพียงบริษัท ที เอส คลังสินค้า จำกัด
ที่ดำเนินธุรกิจคลังสินค้าเพียงแห่งเดียว ทั้งนี้เพื่อลดความซ้ำซ้อนของงาน
ด้านเอกสารลงและบริษัทย่อยเหล่านั้นหันไปดำเนินธุรกิจต่างๆ ที่มีความหลากหลายขึ้นดังนี้

ในปี 2548 บริษัท ไทยชูการ์คลังสินค้า จำกัด เปลี่ยนชื่อเป็น บริษัท ที เอส ฟลาวมิลล์ จำกัด ในปี
2550 จดทะเบียนเพิ่มทุนจากเดิมจำนวน 10 ล้านบาท เป็น 400 ล้านบาท โดยมีบริษัท ไทยชูการ์
เทอร์มิเนิ้ล จำกัด (มหาชน) ถือหุ้นอยู่ร้อยละ 98.82 ปัจจุบันดำเนินธุรกิจโรงงานแป้งสาลี
โดยเริ่มทำการผลิตแป้งสาลีในเดือนมิถุนายน 2550 ด้วยกำลังการผลิตขั้นต้นร้อยละ 30
ของกำลังการผลิต จนปัจจุบัน ขยายกำลังการผลิตออกไปจนถึงร้อยละ 82.07 ของกำลังการผลิต

บริษัท ไทยชูการ์ ไซโลแวร์เฮ้าส์ คอร์ปอเรชั่น จำกัด เปลี่ยนชื่อเป็น บริษัท ที เอส จี แอสเซ็ท
จำกัด ทุนจดทะเบียนจำนวน 50 ล้านบาท เรียกชำระค่าหุ้นเต็มมูลค่าจดทะเบียน โดยมีบริษัท
ไทยชูการ์ เทอร์มิเนิ้ล จำกัด (มหาชน) ถือหุ้นอยู่ร้อยละ 79.78 ปัจจุบันดำเนินธุรกิจ
ให้เช่าห้องพักอาศัย โดยในปี 2548 ได้ซื้ออาคารที่พักอาศัยขนาดความสูง 9 ชั้น มีห้องพักจำนวน
262 ห้อง ตั้งอยู่ในซอยเอราวัณสิ่งทอ ถนนปู่เจ้าสมิงพราย อำเภอพระประแดง
จังหวัดสมุทรปราการ ประกอบธุรกิจให้เช่าห้องพักอาศัย ปัจจุบันมีผู้เช่าอยู่ร้อยละ 95
และกำลังก่อสร้างอาคารให้เช่าพักอาศัยเพิ่มอีก 1 หลัง มีห้องพักประมาณ 50 ห้อง
ตั้งอยู่บนที่ดินของบริษัทฯ ในซอยสยามไซโล ถนนปู่เจ้าสมิงพราย อำเภอพระประแดง
จังหวัดสมุทรปราการ ซึ่งคาดว่าจะเริ่มให้เช่าพักอาศัยได้ในปี 2552

บริษัท ชูการ์ไซโลคลังสินค้า จำกัด เปลี่ยนชื่อเป็น บริษัท ที เอส จี พรอพเพอร์ตี้ จำกัด
ทุนจดทะเบียน 30 ล้านบาท เรียกชำระค่าหุ้นเต็มมูลค่าจดทะเบียน โดยมีบริษัท ไทยชูการ์
เทอร์มิเนิ้ล จำกัด (มหาชน) ถือหุ้นอยู่ร้อยละ 62.07 ปัจจุบันดำเนินธุรกิจ
พัฒนาอสังหาริมทรัพย์โดยเมื่อปี 2549 ได้ซื้อที่ดินที่อำเภอสามพราน จังหวัดนครปฐม
ทำการก่อสร้างอาคารพาณิชย์และทาวน์เฮ้าส์เพื่อขาย
ปัจจุบันงานก่อสร้างใกล้จะเสร็จสมบูรณ์โดยมีผู้ซื้อและเข้าอยู่แล้วประมาณร้อยละ 57

ในปี 2550 บริษัท ไทยชูการ์ขนส่ง จำกัด เปลี่ยนชื่อเป็น บริษัท ที เอส ขนส่งและโลจิสติกส์ จำกัด
จดทะเบียนเพิ่มทุนจากเดิมจำนวน 5 ล้านบาท เป็น 50 ล้านบาท โดยมีบริษัท ไทยชูการ์
เทอร์มิเนิ้ล จำกัด (มหาชน) ถือหุ้นอยู่ร้อยละ 77.44
ประกอบธุรกิจรับขนส่งสินค้าโดยมีลูกค้าบริษัทในเครือได้แก่ บริษัท ที เอส ฟลาวมิลล์ จำกัด
และปัจจุบันบริษัท ที เอส ขนส่งและโลจิสติกส์ จำกัด ได้เช่าอาคารคลังสินค้าจากบริษัท ไทยชูการ์
เทอร์มิเนิ้ล จำกัด (มหาชน)
เพื่อปรับปรุงเป็นโรงงานและติดตั้งเครื่องจักรในการทอกระสอบพลาสติกบรรจุภัณฑ์
เพื่อจำหน่ายให้แก่โรงงานน้ำตาล โรงงานแป้งสาลี
และจำหน่ายให้แก่ลูกค้าภายนอกที่ใช้บรรจุพืชผลทางการเกษตร ปุ๋ย และอื่นๆ
และเริ่มดำเนินการผลิตและจำหน่ายในเดือนตุลาคม 2551

เหตุการณ์ที่สำคัญในปี 2551

กุมภาพันธ์ 2551 ที่ประชุมคณะกรรมการครั้งที่ 2/2551 เมื่อวันที่ 20 กุมภาพันธ์ 2551
มีมติอนุมัติให้ บริษัท ไทยชูการ์ เทอร์มิเนิ้ล จำกัด (มหาชน) ลงทุนในหุ้นเพิ่มทุนของบริษัท ที เอส
ขนส่งและโลจิสติกส์ จำกัด (บริษัทย่อย)
ตามสัดส่วนการถือหุ้นและอนุมัติให้รับโอนสิทธิการจองซื้อหุ้นเพิ่มทุนจากผู้ถือหุ้นเดิมในกรณีที่ผู้ถือหุ้นเดิมสละสิทธิเป็นจำนวนเงินรวม
38.72 ล้านบาท ทำให้บริษัทมีสัดส่วนการถือหุ้นในบริษัท ที เอส ขนส่ง และโลจิสติกส์ จำกัด
ร้อยละ 77.44 ของทุนจดทะเบียน ทำให้บริษัท ที เอส- ขนส่งและโลจิสติกส์ จำกัด
มีสถานะเป็นบริษัทย่อยของบริษัทฯ และอนุมัติให้นำงบการเงินของบริษัทดังกล่าวมาจัดทำ
งบการเงินรวมโดยเริ่มตั้งแต่ไตรมาสที่ 1/2551 เป็นต้นไป

เมษายน 2551 ที่ประชุมผู้ถือหุ้นสามัญประจำปี ครั้งที่ 1/2551 เมื่อวันที่ 30 เมษายน 2551
มีมติแต่งตั้งกรรมการเพิ่มอีก 3 ท่าน ได้แก่

  นายปรีชา อรรถวิภัชน์ นายสมชาย ชินธรรมมิตร์ และนายธนดล สุจิภิญโญ
  และที่ประชุมคณะกรรมการครั้งที่ 5/2551 เมื่อวันที่ 30 เมษายน 2551 มีมติแต่งตั้ง

  - นายปรีชา อรรถวิภัชน์ ดำรงตำแหน่ง ประธานกรรมการและกรรมการอิสระ

  - นายจเด็จ อินสว่าง ดำรงตำแหน่ง ประธานกรรมการตรวจสอบและกรรมการอิสระ

พฤษภาคม 2551 ที่ประชุมวิสามัญผู้ถือหุ้นครั้งที่ 1/2551 เมื่อวันที่ 28 พฤษภาคม 2551
มีมติอนุมัติให้บริษัทออกใบสำคัญแสดงสิทธิ ที่จะซื้อหุ้นสามัญของบริษัท (“ใบสำคัญแสดงสิทธิฯ”)
จำนวนไม่เกิน 60,000,000 หน่วย โดยเสนอขายให้แก่ผู้ถือหุ้นเดิมของบริษัททั้งจำนวน ในสัดส่วน
2 หุ้นสามัญเดิมต่อใบสำคัญแสดงสิทธิที่จะซื้อหุ้นสามัญของบริษัท 1 หน่วย (ถ้ามีเศษหุ้น-ให้ปัดทิ้ง)
ในราคาหน่วยละ 0 บาท (ศูนย์บาท)

มิถุนายน 2551 ที่ประชุมคณะกรรมการ ครั้งที่ 7/2551 เมื่อวันที่ 26 มิถุนายน 2551
มีมติแต่งตั้งนางอรุณี ตรีเทพประติมา เป็นเลขานุการบริษัท
ซึ่งมีหน้าที่ปฏิบัติตามพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

กรกฏาคม 2551 ที่ประชุมคณะกรรมการ ครั้งที่ 8/2551 เมื่อวันที่ 31 กรกฎาคม 2551
อนุมัติในหลักการให้ฝ่ายบริหารสามารถอนุมัติ การธุรกรรม
ในกรณีที่บริษัทและบริษัทย่อยอาจมีรายการระหว่างกันกับกรรมการ ผู้บริหาร หรือบุคคลที่มี
ความเกี่ยวข้องมีข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนเป็นกรรมการ ผู้บริหาร
หรือบุคคลที่มีความเกี่ยวข้อง
โดยให้จัดทำรายงานสรุปการทำธุรกรรมที่มีขนาดตามเกณฑ์ที่ตลาดหลักทรัพย์แห่งประเทศไทยกำหนด
และให้รายงานในการประชุมคณะกรรมการหลังจากการเกิดรายการ ทั้งนี้เพื่อให้เป็นไปตามมาตรา
89/12(1) แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

ตุลาคม 2551 ที่ประชุมวิสามัญผู้ถือหุ้นครั้งที่ 2/2551 เมื่อวันที่ 16 ตุลาคม 2551
มีมติอนุมัติให้ยกเลิกมติที่ประชุมวิสามัญผู้ถือหุ้น ครั้งที่ 1/2551 เมื่อวันที่ 28 พฤษภาคม 2551
เรื่องการออกใบสำคัญแสดงสิทธิที่จะซื้อหุ้นสามัญของบริษัท (“ใบสำคัญแสดงสิทธิฯ”) จำนวนไม่เกิน
60,000,000 หน่วย โดยเสนอขายให้แก่ผู้ถือหุ้นเดิมของบริษัททั้งจำนวนในสัดส่วน 2 หุ้นสามัญเดิม
ต่อใบสำคัญแสดงสิทธิที่จะซื้อหุ้นสามัญของบริษัท 1 หน่วย (ถ้ามีเศษหุ้นให้ปัดทิ้ง) ในราคาหน่วยละ 0
บาท (ศูนย์บาท)

พฤศจิกายน 2551 ที่ประชุมคณะกรรมการครั้งที่ 12/2551 เมื่อวันที่ 27 พฤศจิกายน 2551
มีมติอนุมัติให้ขายหุ้นสามัญที่ถืออยู่ในบริษัท เคอรี่ สยามซีพอร์ต จำกัด จำนวน 3,431,138 หุ้น
มูลค่าหุ้นที่จดทะเบียนไว้หุ้นละ 10.- บาท ให้แก่บริษัท เคแอลเอ็น สยามโฮลดิ้ง จำกัด
ในราคาหุ้นละ 28.50 บาท เป็นจำนวนงิน 97,787,433.- บาท และนายประภาส ชุติมาวรพันธ์
กรรมการผู้จัดการ ได้ลาออกจากการเป็นกรรมการของบริษัท เคอรี่ สยามซีพอร์ต จำกัด

การถือหุ้นของบริษัทในบริษัทย่อย ณ วันที่ 31 ธันวาคม 2551

[]

หมายเหตุ

  1. บริษัท ที เอส คลังสินค้า จำกัด มีส่วนของกรรมการที่ถือหุ้นร้อยละ 20.63
  เนื่องจากดำเนินธุรกิจคลังสินค้าภายใต้ประกาศ

  กระทรวงพาณิชย์ เรื่องการกำหนดเงื่อนไขควบคุมกิจการคลังสินค้า พ.ศ. 2535
  ซี่งกำหนดไว้ว่ากรรมการของผู้ประกอบกิจการ

  คลังสินค้าต้องถือหุ้นรวมกันไม่น้อยกว่าหนึ่งในห้าของหุ้นที่จดทะเบียน

  2. ผู้ถือหุ้นอื่นๆ ของบริษัทย่อย ได้แก่

  2.1 บริษัท ที เอส คลังสินค้า จำกัด

  ------------------------- ----------- ----------------------------------
  ชื่อผู้ถือหุ้น                   ถือหุ้นร้อยละ   ความเกี่ยวข้องกับกรรมการ / ผู้บริหาร

  บริษัท อุตสาหกรรมมิตรเกษตร    12.39       มีนายณรงค์ เจนลาภวัฒนกุล เป็นกรรมการร่วม
  จำกัด                                  

  คุณหญิงณัฐิกา วัธนเวคิน         2.73        ไม่มี

  บริษัท มั่นคงสยามธุรกิจ จำกัด    0.11        มีนายชนะชัย ชุติมาวรพันธ์ เป็นกรรมการร่วม

  บริษัท น้ำตาลกุมภวาปี จำกัด     0.01        ไม่มี

  รวมผู้ถือหุ้นอื่นๆ               15.24       
  ------------------------- ----------- ----------------------------------

  2.2 บริษัท ที เอส จี แอสเซ็ท จำกัด

+------------------------+---------+----------------------------------+
| ชื่อผู้ถือหุ้น                | ถือ      | ความเกี่ยวข้องกับกรรมการ / ผู้บริหาร    |
|                        | หุ้นร้อยละ |                                  |
+------------------------+---------+----------------------------------+
| บริษัท อุตสาหกรรมมิตรเกษตร | 5.04    | มีนายณรงค์                         |
| จำกัด                   |         | เจนลาภวัฒนกุลเป็นกรรมการร่วม         |
+------------------------+---------+----------------------------------+
| บมจ. น้ำตาลขอนแก่น       | 4.10    | มีนายประภาส ชุติมาวรพันธ์ นายชลัช      |
|                        |         | ชินธรรมมิตร์                        |
|                        |         |                                  |
|                        |         | และนายสมชาย ชินธรรมมิตร์            |
|                        |         | เป็นกรรมการร่วม                    |
+------------------------+---------+----------------------------------+
| คุณหญิงณัฐิกา วัธนเวคิน      | 2.79    | ไม่มี                              |
+------------------------+---------+----------------------------------+
| บริษัท มั่นคงสยามธุรกิจ จำกัด | 1.07    | มีนายชนะชัย ชุติมาวรพันธ์              |
|                        |         | เป็นกรรมการร่วม                    |
+------------------------+---------+----------------------------------+
| นางอารยา อรุณานนท์ชัย     | 1.04    | ไม่มี                              |
+------------------------+---------+----------------------------------+
| นายชัยรัตน์ ชินธรรมมิตร     | 1.01    | ไม่มี (ถึงแก่กรรม)                   |
+------------------------+---------+----------------------------------+
| นายสุพจน์ อรุณานนท์ชัย      | 0.52    | ไม่มี                              |
+------------------------+---------+----------------------------------+
| นางโขมพัตร เรืองศุข       | 0.34    | ไม่มี                              |
+------------------------+---------+----------------------------------+
| บริษัท น้ำตาลกุมภวาปี จำกัด  | 0.01    | ไม่มี                              |
+------------------------+---------+----------------------------------+
| รวมผู้ถือหุ้นอื่นๆ            | 15.92   |                                  |
+------------------------+---------+----------------------------------+

  2.3 บริษัท ที เอส จี พรอพเพอร์ตี้ จำกัด

+------------------------+---------+----------------------------------+
| ชื่อผู้ถือหุ้น                | ถือ      | ความเกี่ยวข้องกับกรรมการ / ผู้บริหาร    |
|                        | หุ้นร้อยละ |                                  |
+------------------------+---------+----------------------------------+
| บริษัท อุตสาหกรรมมิตรเกษตร | 20.08   | มีนายณรงค์ เจนลาภวัฒนกุล             |
| จำกัด                   |         | เป็นกรรมการร่วม                    |
+------------------------+---------+----------------------------------+
| บมจ. น้ำตาลขอนแก่น       | 4.12    | มีนายประภาส ชุติมาวรพันธ์ นายชลัช      |
|                        |         | ชินธรรมมิตร์                        |
|                        |         |                                  |
|                        |         | และนายสมชาย ชินธรรมมิตร์            |
|                        |         | เป็นกรรมการร่วม                    |
+------------------------+---------+----------------------------------+
| คุณหญิงณัฐิกา วัธนเวคิน      | 2.79    | ไม่มี                              |
+------------------------+---------+----------------------------------+
| นายสุพจน์ อรุณานนท์ชัย      | 2.08    | ไม่มี                              |
+------------------------+---------+----------------------------------+
| นางโขมพัตร เรืองศุข       | 1.37    | ไม่มี                              |
+------------------------+---------+----------------------------------+
| บริษัท มั่นคงสยามธุรกิจ จำกัด | 1.07    | มีนายชนะชัย ชุติมาวรพันธ์              |
|                        |         | เป็นกรรมการร่วม                    |
+------------------------+---------+----------------------------------+
| นางอารยา อรุณานนท์ชัย     | 1.05    | ไม่มี                              |
+------------------------+---------+----------------------------------+
| นายชัยรัตน์ ชินธรรมมิตร     | 0.82    | ไม่มี (ถึงแก่กรรม)                   |
+------------------------+---------+----------------------------------+
| บริษัท น้ำตาลกุมภวาปี จำกัด  | 0.05    |                                  |
+------------------------+---------+----------------------------------+
| รวมผู้ถือหุ้นอื่นๆ            | 33.43   |                                  |
+------------------------+---------+----------------------------------+

  2.4 บริษัท ที เอส ขนส่งและโลจิสติกส์ จำกัด

+------------------------+----------+----------------------------------+
| ชื่อผู้ถือหุ้น                | ถ        | ความเกี่ยวข้องกับกรรมการ / ผู้บริหาร    |
|                        | ือหุ้นร้อยละ |                                  |
+------------------------+----------+----------------------------------+
| บมจ. น้ำตาลขอนแก่น       | 16.20    | มีนายประภาส ชุติมาวรพันธ์ นายชลัช      |
|                        |          | ชินธรรมมิตร์                        |
|                        |          |                                  |
|                        |          | และนายสมชาย ชินธรรมมิตร์            |
|                        |          | เป็นกรรมการร่วม                    |
+------------------------+----------+----------------------------------+
| บริษัท มั่นคงสยามธุรกิจ จำกัด | 4.20     | มีนายชนะชัย ชุติมาวรพันธ์              |
|                        |          | เป็นกรรมการร่วม                    |
+------------------------+----------+----------------------------------+
| บริษัท อุตสาหกรรมมิตรเกษตร | 0.86     | มีนายณรงค์ เจนลาภวัฒนกุล             |
| จำกัด                   |          | เป็นกรรมการร่วม                    |
+------------------------+----------+----------------------------------+
| บริษัท ประจวบอุตสาหกรรม   | 0.40     | มีนายพงศ์ ชินธรรมมิตร และนายวินย์      |
| จำกัด                   |          | ชินธรรมมิตร                        |
|                        |          |                                  |
|                        |          | เป็นกรรมการร่วม                    |
+------------------------+----------+----------------------------------+
| บริษัท น้ำตาลตะวันออก จำกัด | 0.25     | ไม่มี                              |
+------------------------+----------+----------------------------------+
| ผู้ถือหุ้น 16 ราย ถือหุ้นรวมกัน | 0.45     | ไม่มี                              |
+------------------------+----------+----------------------------------+
| รวมผู้ถือหุ้นอื่นๆ            | 22.36    |                                  |
+------------------------+----------+----------------------------------+

5.  บริษัท ที เอส ฟลาวมิลล์ จำกัด

  มีผู้ถือหุ้นอื่นๆ 9 ราย ถือหุ้นรวมกันร้อยละ 1.07

บริษัทฯ ดำเนินธุรกิจที่มีความเกี่ยวเนื่องกับบริษัทย่อย ได้แก่

1. บริษัท ที เอส คลังสินค้า จำกัด TSW เลขทะเบียนบริษัท 0105530047784

จดทะเบียนจัดตั้งบริษัทในปี 2530 มีทุนจดทะเบียน 50 ล้านบาท โดยแบ่งออกเป็นหุ้นสามัญจำนวน
500,000 หุ้น มูลค่าหุ้นละ 100.- บาท เรียกชำระแล้วหุ้นละ 25.- บาท เป็นเงิน 12.50
ล้านบาท บริษัท ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 64.13 ของทุนจดทะเบียน

บริษัท ที เอส คลังสินค้า จำกัด มีส่วนของกรรมการที่ถือหุ้นร้อยละ 20.63
เนื่องจากดำเนินธุรกิจคลังสินค้าภายใต้ประกาศกระทรวงพาณิชย์
เรื่องการกำหนดเงื่อนไขควบคุมกิจการคลังสินค้า พ.ศ. 2535
ซี่งกำหนดไว้ว่ากรรมการของผู้ประกอบกิจการคลังสินค้า
ต้องถือหุ้นรวมกันไม่น้อยกว่าหนึ่งในห้าของหุ้นที่จดทะเบียน

บริษัท ที เอส คลังสินค้า จำกัด ดำเนินธุรกิจคลังสินค้ามีอาคารคลังสินค้าแบบเทกอง 1 หลัง พื้นที่
8,767 ตารางเมตร สามารถรับฝากน้ำตาลได้ 65,000 ตัน
และรับฝากน้ำตาลทรายขาวชนิดบรรจุกระสอบๆ ละ 50 กิโลกรัม
ในโกดังโดยเช่าคลังสินค้าจากบริษัท ไทยชูการ์- เทอร์มิเนิ้ล จำกัด (มหาชน)
โดยมีการทำรายการระหว่างกันได้แก่ ค่าเช่าคลังสินค้า ค่าเช่าที่ดิน ค่าขนถ่ายและค่าบริการ
ซึ่งคิดอัตราในราคายุติธรรมและเท่ากับที่คิดกับลูกค้าทั่วไป

บริษัท ที เอส คลังสินค้า จำกัด
ดำเนินกิจการคลังสินค้าโดยมีวัตถุประสงค์ตามที่กระทรวงพาณิชย์ประกาศไว้ในเงื่อนไขควบคุมกิจการคลังสินค้า
พ.ศ. 2535 และมีใบอนุญาตต่างๆ ตามรายละเอียดดังนี้.-

1.  รับฝากสินค้าโดยได้รับเงินค่าตอบแทนหรือประโยชน์อื่นใด

2.  ให้ผู้ฝากกู้ยืมเงินโดยเอาสินค้าที่ฝากไว้นั้นจำนำไว้เป็นประกัน
    โดยได้รับดอกเบี้ยหรือประโยชน์อื่นใดเป็นค่าตอบแทน

3.  ให้บริการด้านความเย็นเพื่อเก็บรักษาสินค้า โดยได้รับค่าตอบแทนหรือประโยชน์อื่นใด

4.  ให้บริการด้านรับอบพืชเพื่อลดความชื้น กะเทาะ คัด ผสม
    หรือด้วยกรรมวิธีอย่างอื่นเพื่อประโยชน์ของผู้ฝาก โดยได้รับค่าตอบแทนหรือประโยชน์อื่นใด

5.  ซื้อ ขาย แลกเปลี่ยน เช่า ให้เช่า เช่าซื้อ กู้ยืม จำนอง จำนำ
    เพื่อประโยชน์ในการประกอบกิจการคลังสินค้า

6.  กระทำการใดๆ ตามแบบพิธีการเกี่ยวกับศุลกากร การนำเข้า การส่งออก
    การขนส่งสินค้าและอาจจัดให้มีการประกันภัย
    ซึ่งสินค้าที่พึงกระทำตามสัญญาเก็บของในคลังสินค้า

7.  นำเงินที่ได้รับไปซื้อหลักทรัพย์ของรัฐบาลไทย องค์การของรัฐบาล หรือรัฐวิสาหกิจที่รัฐบาล
    ค้ำประกันได้ไม่น้อยกว่าร้อยละสิบห้าของทุนที่ชำระแล้วและทุนสำรองของบริษัท
    และนำเงินไปลงทุนถือหุ้นในบริษัทอื่นโดยได้รับความเห็นชอบจากคณะกรรมการของบริษัทได้ไม่เกินร้อยละสิบห้า
    ของทุนที่ชำระแล้วและทุนสำรองของบริษัท แต่รวมกันแล้วต้องไม่เกินร้อยละสามสิบของทุน
    ที่ชำระแล้วและทุนสำรองของบริษัท

ใบอนุญาตประกอบกิจการคลังสินค้า ออกโดยสำนักพัฒนาและส่งเสริมธุรกิจคลังสินค้า
กรมการค้าภายใน กระทรวงพาณิชย์ เลขที่ 1/2530 ไม่มีกำหนดอายุใบอนุญาต
แต่ผู้ประกอบกิจการจะต้องดำเนินการภายใต้เงื่อนไข ควบคุมกิจการคลังสินค้า กระทรวงพาณิชย์
พ.ศ. 2535 ดังนี้

-   จัดทำรายงานแจ้งชนิดและปริมาณสินค้าที่รับเข้าและส่งออกไปจากคลังสินค้าเป็นประจำทุกเดือน

-   จัดให้มีการตรวจสอบสินค้าทั้งหมดที่เก็บไว้ในคลังสินค้าอย่างน้อยปีละสองครั้งในเดือนมิถุนายน
    และเดือนธันวาคม

-   จัดทำรายงานประจำปีแสดงฐานะการเงินและกิจการของบริษัทและส่งต่ออธิบดีกรมการค้าภายในกระทรวงพาณิชย์

-   จัดให้มีบัญชีแสดงการรับ-จ่ายสินค้า บัญชีคุมสินค้า ณ
    ที่ทำการและพร้อมที่จะให้พนักงานเจ้าหน้าที่ตรวจสอบได้ทุกเวลา

ใบอนุญาตประกอบกิจการโรงงาน ออกโดยกรมโรงงาน กระทรวงอุตสาหกรรม มีอายุ 5
ปีตั้งแต่วันที่ 1 มกราคม 2551 ถึงวันที่ 31 ธันวาคม 2555
ประเภทกิจการเก็บรักษาและขนถ่ายน้ำตาลทรายด้วยเครื่องจักรและระบบสายพานลำเลียงสินค้าเพื่อส่งออก

2. บริษัท ที เอส จี แอสเซ็ท จำกัด (TSGA) เลขทะเบียนบริษัท 0105521016901

จดทะเบียนจัดตั้งบริษัทเมื่อปี 2521 เดิมชื่อบริษัท ไทยชูการ์แอสเซ็ท จำกัด และเปลี่ยนชื่อเป็น
บริษัท ที เอส จี แอสเซ็ท จำกัด เมื่อเดือนกุมภาพันธ์ 2550 มีทุนจดทะเบียน 50 ล้านบาท
โดยแบ่งออกเป็นหุ้นสามัญจำนวน 500,000 หุ้น มูลค่าหุ้นละ 100.- บาท เรียกชำระ
เต็มมูลค่าแล้ว บริษัท ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 79.78
ของทุนจดทะเบียน

บริษัท ที เอส จี แอสเซ็ท จำกัด ดำเนินธุรกิจให้เช่าอสังหาริมทรัพย์
โดยมีคลังเก็บน้ำตาลทรายดิบแบบเทกองให้บริษัท ที เอส คลังสินค้า จำกัด เช่าพื้นที่ 6,250
ตารางเมตร สามารถบรรจุสินค้าได้ 55,000 ตัน และในปี 2548 บริษัทฯ
ได้ขยายธุรกิจออกไปโดยซื้ออาคารพักอาศัยขนาด 262 ห้อง ตั้งอยู่ที่ซอยเอราวัณสิ่งทอ
ถนนปู่เจ้าสมิงพราย ตำบลสำโรงใต้ อำเภอพระประแดง จังหวัดสมุทรปราการ
เพื่อให้บุคคลทั่วไปเช่าพักอาศัย ปัจจุบันมีลูกค้าเช่าพักอาศัยประมาณร้อยละ 95
และกำลังดำเนินการก่อสร้างอาคารห้องพักอาศัยขนาด 50 ห้อง ตั้งอยู่ใน ซอยสยามไซโล
ถนนปู่เจ้าสมิงพราย ตำบลสำโรงกลาง อำเภอพระประแดง จังหวัดสมุทรปราการ
คาดว่างานก่อสร้างจะเสร็จสมบูรณ์และเริ่มให้ลูกค้าเช่าพักได้ในปี 2552

3. บริษัท ที เอส จี พรอพเพอร์ตี้ จำกัด (TSGP) เลขทะเบียนบริษัท 0105526040126

จดทะเบียนจัดตั้งบริษัทเมื่อปี 2526 เดิมชื่อบริษัท ไทยชูการ์พรอพเพอร์ตี้ จำกัด
และเปลี่ยนชื่อเป็นบริษัท ที เอส จี พรอพเพอร์ตี้ จำกัด เมื่อเดือนกุมภาพันธ์ 2550 มีทุนจดทะเบียน
30 ล้านบาท โดยแบ่งออกเป็นหุ้นสามัญจำนวน 300,000 หุ้น มูลค่าหุ้นละ 100.- บาท
เรียกชำระเต็มมูลค่าแล้ว บริษัท ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 62.07
ของทุนจดทะเบียน

บริษัท ที เอส จี พรอพเพอร์ตี้ จำกัด ดำเนินธุรกิจให้เช่าและพัฒนาอสังหาริมทรัพย์
โดยมีคลังสินค้าแบบเทกองให้เช่า พื้นที่ 4,560 ตารางเมตร สามารถบรรจุสินค้าเทกองได้
40,000 ตัน และในปี 2549 บริษัทฯ
ได้ซื้อที่ดินเพื่อสร้างอาคารพาณิชย์และทาวน์เฮ้าส์ขายตั้งอยู่ที่ตำบลคลองใหม่ อำเภอสามพราน
จังหวัดนครปฐม มูลค่าโครงการประมาณ 20 ล้าน ซึ่งก่อสร้างได้ร้อยละ 90
คาดว่าการก่อสร้างจะเสร็จสมบูรณ์ในเดือนมิถุนายน 2551
ปัจจุบันมีลูกค้าจองซื้อและโอนกรรมสิทธิ์ประมาณร้อยละ 57

4. บริษัท ที เอส ฟลาวมิลล์ จำกัด (TSF) เลขทะเบียนบริษัท 0105520001455

จดทะเบียนจัดตั้งบริษัทเมื่อปี 2520 เดิมชื่อบริษัท ไทยชูการ์อินเตอร์เทรด จำกัด
มีทุนจดทะเบียนครั้งแรกจำนวน 10 ล้านบาท โดยแบ่งออกเป็นหุ้นสามัญจำนวน 100,000 หุ้น
มูลค่าหุ้นละ 100.- บาท มีคลังสินค้าแบบเทกองให้เช่าพื้นที่ 2,880 ตารางเมตร
สามารถบรรจุสินค้าได้ 30,000 ตัน

ในปี 2548 เพิ่มทุนจดทะเบียนเป็น 200 ล้านบาท โดยแบ่งออกเป็นหุ้นสามัญจำนวน 2,000,000
หุ้น มูลค่าหุ้นละ 100.- บาท เพื่อก่อสร้างโรงงานผลิตแป้งสาลีและเปลี่ยนชื่อเป็นบริษัท ที เอส
ฟลาวมิลล์ จำกัด และในเดือนสิงหาคม 2550 บริษัท ที เอส ฟลาวมิลล์ จำกัด
เพิ่มทุนจดทะเบียนเป็น 400 ล้านบาท โดยแบ่งออกเป็นหุ้นสามัญจำนวน 4,000,000 หุ้น
มูลค่าหุ้นละ 100.- บาท เพื่อใช้เป็นทุนหมุนเวียน ในการดำเนินธุรกิจแป้งสาลี โดยมีบริษัท
ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 98.82 ของทุนจดทะเบียน

5. บริษัท ที เอส ขนส่งและโลจิสติกส์ จำกัด TSTL เลขทะเบียนบริษัท 0105520002486

จดทะเบียนจัดตั้งบริษัทเมื่อปี 2520 เดิมชื่อบริษัท ไทยชูการ์ขนส่ง จำกัด มีทุนจดทะเบียน 5
ล้านบาท โดยแบ่งออกเป็นหุ้นสามัญ จำนวน 50,000 หุ้น มูลค่าหุ้นละ 100.- บาท เรียกชำระแล้ว
1.25 ล้านบาท และเรียกชำระเต็มมูลค่าหุ้นในปี 2550 โดยมีบริษัท ไทยชูการ์- เทอร์มิเนิ้ล จำกัด
(มหาชน) ถือหุ้นอยู่เดิมร้อยละ 2 ของทุนจดทะเบียน ต่อมาในปี 2551 ที่ประชุมวิสามัญผู้ถือหุ้นครั้งที่
1/2551 เมื่อวันที่ 11 มกราคม 2551 มีมติให้เพิ่มทุนจดทะเบียนอีกจำนวน 45,000,000.-บาท
(สี่สิบห้าล้านบาท) โดยออกหุ้นสามัญเพิ่มทุนจำนวน 450,000 หุ้น มูลค่าหุ้นละ 100.- บาท
เป็นทุนจดทะเบียน 50 ล้านบาท
และที่ประชุมดังกล่าวมีมติให้โอนสิทธิในการจองซื้อหุ้นสามัญเพิ่มทุนที่ผู้ถือหุ้นเดิม สละสิทธิ์ให้แก่ บริษัท
ไทยชูการ์ เทอร์มิเนิ้ล จำกัด (มหาชน) เป็นผู้ลงทุนในหุ้นเพิ่มทุนแทน
เพื่อดำเนินธุรกิจโรงงานทอกระสอบพลาสติก- บรรจุภัณฑ์ ปัจจุบันบริษัท ไทยชูการ์ เทอร์มิเนิ้ล
จำกัด (มหาชน) ถือหุ้นร้อยละ 77.44 ของทุนจดทะเบียน
และเริ่มดำเนินการผลิตกระสอบพลาสติกบรรจุภัณฑ์ในเดือนตุลาคม 2551

ความสัมพันธ์ระหว่างลูกค้ากับบริษัทและบริษัทย่อย

บริษัท ไทยชูการ์ เทอร์มิเนิ้ล จำกัด (มหาชน)
ดำเนินธุรกิจให้บริการเช่าคลังสินค้าเพื่อให้ลูกค้าเก็บพักสินค้าเพื่อการขนถ่าย
ขึ้นเรือเดินสมุทรหรือขนส่งออกไปจำหน่ายภายในประเทศ โดยมีพื้นที่ทำการในปัจจุบัน 124 ไร่ 98
ตารางวา ให้บริการลูกค้าด้านต่างๆ คือ บริการท่าเทียบเรือ 3 ท่า
มีโกดังเก็บสินค้าชนิดบรรจุกระสอบให้เช่าจำนวน 35 หลัง
มีพื้นที่ซึ่งสามารถเก็บพักสินค้าบรรจุกระสอบ ได้ประมาณ 200,000 ตัน
และถังเก็บกากน้ำตาลจำนวน 6 ถัง ความจุรวม 64,000 ตัน โดยมีสินค้าหลักที่ใช้บริการได้แก่
น้ำตาลทราย กากน้ำตาล ข้าวสาร น้ำมันพืชและพืชผลทางเกษตรอื่นๆ
นับว่าเป็นคลังสินค้าที่ให้บริการรับฝากและขนถ่ายสินค้าน้ำตาลที่ใหญ่ที่สุดในแถบจังหวัดสมุทรปราการ

เนื่องจากการประกอบธุรกิจหลักของบริษัทฯ คือการให้บริการขนถ่ายสินค้า
ให้บริการเช่าเหมาคลังสินค้าและให้บริการท่าเทียบเรือ ลูกค้าหลักจึงได้แก่
ผู้ส่งออกน้ำตาลว่าจ้างบริษัทให้ทำการขนถ่ายสินค้าที่เก็บไว้ในคลังขึ้นเรือเดินสมุทรเพื่อส่งไปจำหน่ายต่างประเทศ
และโรงงานน้ำตาลมีน้ำตาลทั้งชนิดเทกองและบรรจุกระสอบเข้ามาใช้บริการ ส่วนลูกค้าอื่นๆ ได้แก่
ลูกค้าเช่าเหมาโกดังเก็บสินค้า เพื่อใช้เก็บพักสินค้า ซึ่งมีทั้งสินค้าส่งออกและจำหน่ายภายในประเทศ
อันได้แก่ ข้าวสาร ข้าวสาลี แป้งมัน ไม้แปรรูปและน้ำมันพืช ที่ใช้ในการประกอบอาหารและอื่นๆ
สำหรับลูกค้าหลักของบริษัทย่อย (บริษัท ที เอส คลังสินค้า จำกัด ) ได้แก่ โรงงานน้ำตาลต่างๆ
ที่นำสินค้ามาฝากในคลังสินค้าเพื่อรอการส่งมอบโดยผ่านผู้ส่งออกจะแจ้งเรือมารับสินค้า โดยมีบริษัท
ไทยชูการ์ เทอร์มิเนิ้ล จำกัด (มหาชน) เป็นผู้ดำเนินการขนถ่ายสินค้า ที่บริษัทย่อยรับฝากอยู่

ดังนั้นการประกอบธุรกิจของบริษัทและบริษัทย่อยจะสอดคล้องและเอื้อประโยชน์กันในเชิงกลยุทธ
นอกจากนี้บริษัทย่อยทำธุรกิจทดแทนส่วนที่ไม่ใช่ธุรกิจหลักของบริษัท
ทั้งนี้เพื่อให้เกิดความคล่องตัวในการดำเนินธุรกิจให้กว้างขวางออกไป
โดยฝ่ายบริหารจะมีการร่วมกันพิจารณาวางแผนธุรกิจและวิธีการเชื่อมโยงกับธุรกิจของบริษัทและบริษัทย่อย
โดยมุ่งใช้ทรัพยากร อุปกรณ์เครื่องมือและช่องทางต่างๆ
ของบริษัทที่มีอยู่ให้เกิดประสิทธิภาพสูงสุดและไม่มีการดำเนินงานที่ซ้ำซ้อนกัน

เนื่องจากกิจการคลังสินค้ามีข้อจำกัดในการดำเนินธุรกิจค่อนข้างมาก เช่น
รายได้หลักจะต้องเป็นรายได้จากการรับฝากสินค้า ดังนั้นทรัพย์สินอันได้แก่
อาคารคลังสินค้าที่บริษัทย่อยถือครองอยู่เป็นคลังสินค้าประเภทเทกอง
บริษัทย่อยจึงได้เช่าเหมาโกดังบางหลังจากบริษัทแม่เพื่อรับฝากสินค้าชนิดบรรจุกระสอบ
ส่วนรายได้หลักของบริษัทแม่คือ รายได้จากการให้บริการขนถ่ายสินค้า ค่าเช่าโกดัง ค่าเทียบท่าเรือ
ค่าชั่งน้ำหนัก ค่านำสินค้าผ่านท่าและอื่นๆ ดังนั้นความสัมพันธ์ของกลุ่มกิจการจึงเป็นลักษณะพึ่งพากัน
ทั้งนี้เนื่องมาจากข้อกำหนดทางกฎหมายที่ระบุขอบเขตในการดำเนินกิจการและยังผูกพันไปถึงความเกี่ยวข้องกันของกรรมการและการถือหุ้น
ซึ่งจำเป็นจะต้องปฏิบัติเพื่อให้สอดคล้องกับเงื่อนไขควบคุมกิจการคลังสินค้า กระทรวงพาณิชย์
ซึ่งกำหนดไว้ว่ากรรมการบริษัทจะต้องถือหุ้นรวมกันไม่น้อยกว่าหนึ่งในห้าของหุ้นทั้งหมด
ดังนั้นกรรมการของบริษัทแม่และบริษัทย่อยเกือบทั้งหมดเป็นกรรมการชุดเดียวกัน
ดังนั้นในส่วนของอำนาจในการควบคุมบริษัทย่อยย่อมถูกควบคุมโดยบริษัทแม่ไปในตัว

เงินลงทุนของบริษัทในบริษัทย่อย

ณ วันที่ 31 ธันวาคม 2551

+-----------------------------------------------------------------------+
| ประเภทและ ทุนจดทะเบียน ทุนชำระ %การ ต้นทุน มูลค่า ผู้ถือหุ้นรายใหญ่อื่น              |
+-----------------------------------------------------------------------+
| ชื่อบริษัท ลักษณะธุรกิจ (ล้านบาท) แล้ว ถือหุ้น เงินลงทุน เงินลงทุน ที่ถือหุ้นเกิน 10%       |
+-----------------------------------------------------------------------+
| บจก.ที เอส ฟลาวมิลล์ โรงงานแป้งสาลีและให้เช่าอสังหาริมทรัพย์ 400 400,000,000     |
| 98.82 395.428 ล้านบาท 459.608 ล้านบาท -                                 |
+-----------------------------------------------------------------------+
|                                                                       |
+-----------------------------------------------------------------------+
| บจก.ที เอส คลังสินค้า คลังสินค้า 50 12,500,000 64.13 10.073 ล้านบาท 53.564    |
| ล้านบาท บจก. อสก.มิตรเกษตร¹                                             |
+-----------------------------------------------------------------------+
| บจก.ที เอส จี แอสเซ็ท ให้เช่าอสังหาริมทรัพย์และ ห้องพักอาศัย 50 50,000,000 79.78  |
| 40.611 ล้านบาท 78.316 ล้านบาท -                                         |
+-----------------------------------------------------------------------+
| บจก.ที เอส จี พรอพเพอร์ตี้ ขายและให้เช่าอสังหาริมทรัพย์ 30 30,000,000 62.07      |
| 21.346 ล้านบาท 32.320 ล้านบาท บจก.อสก.มิตรเกษตร¹                         |
|                                                                       |
| บจก. ที เอส ขนส่งและโลจิสติกส์ โรงงานทอกระสอบพลาสติกบรรจุภัณฑ์ 50 50,000,000   |
| 77.44 38.718 ล้านบาท 38.735 ล้านบาท บมจ. น้ำตาลขอนแก่น²                   |
|                                                                       |
| ขนส่งสินค้าและบริการรักษาความปลอดภัย                                        |
+-----------------------------------------------------------------------+

ผู้ถือหุ้นที่ถือหุ้นอยู่ในบริษัทย่อยเกินกว่าร้อยละ 10 ได้แก่

1. บริษัท อุตสาหกรรมมิตรเกษตร จำกัด ประกอบกิจการโรงงานอุตสาหกรรมน้ำตาล ตั้งอยู่ที่
93/1หมู่ 9 ถนนแสงชูโต ตำบลดอนขมิ้น อำเภอท่ามะกา จังหวัดกาญจนบุรี โดยมีนายณรงค์
เจนลาภวัฒนกุล เป็นกรรมการและเป็นกรรมการบริหารของ บริษัท ไทยชูการ์ เทอร์มิเนิ้ล จำกัด
(มหาชน) และบริษัทย่อย

  - ถือหุ้นอยู่ใน บริษัท ที เอส คลังสินค้า จำกัด ร้อยละ 12.39

  - ถือหุ้นอยู่ใน บริษัท ที เอส จี พรอพเพอร์ตี้ จำกัด ร้อยละ 20.08

2. บริษัท น้ำตาลขอนแก่น จำกัด (มหาชน) ตั้งสำนักงานอยู่ที่ อาคาร เค เอส แอล ทาวเวอร์
ชั้น 9 เลขที่ 503 ถนนศรีอยุธยา แขวงพญาไท เขตราชเทวี กรุงเทพ 10400
และมีโรงงานตั้งอยู่เลขที่ 43 หมู่ที่ 19 ถนนน้ำพอง-กระนวน อำเภอน้ำพอง จังหวัดขอนแก่น
40140 โดยประกอบธุรกิจโรงงานอุตสาหกรรมผลิตน้ำตาลเพื่อส่งออก

- ถือหุ้นอยู่ใน บริษัท ที เอส ขนส่งและโลจิสติกส์ จำกัด ร้อยละ 16.20

รายได้จากงบกำไรขาดทุนรวม 

 หน่วย : พันบาท

  ------------------------------- --------- -------- --------- -------- ----------- --------
  โครงสร้างรายได้แยกตามประเภทธุรกิจ   ปี 2549             ปี 2550             ปี 2551      

                                  มูลค่า      %        มูลค่า      %        มูลค่า        %

  ธุรกิจบริการ                                                                         

  ธุรกิจขนถ่ายและบริการ               43,001    38.93    102,971   21.67    92,651      6.11

  ธุรกิจรับฝากเก็บสินค้า                9,211     8.34     43,442    9.14     61,122      4.03

  ธุรกิจเช่าคลังสินค้า                  41,025    37.14    27,079    5.70     27,962      1.84

  ธุรกิจเช่าอพาร์ทเมนท์                5,347     4.84     6,615     1.39     6,858       0.45

  รวมธุรกิจบริการ                    98,584    89.25    180,107   37.90    188,593     12.43

  ธุรกิจขายแป้งสาลี                   -         -        281,597   59.26    1,214,762   80.08

  ธุรกิจอสังหาริมทรัพย์                 -         -        4,091     0.86     15,099      1.00

  รายได้อื่น                                                                           

  ดอกเบี้ยรับ                        2,548     2.31     969       0.20     656         0.04

  กำไรจากอัตราแลกเปลี่ยนเงินตรา       -         -        -         -        19,037      1.25

  กำไรจากการจำหน่ายเงินลงทุน         -         -        -         -        63,742      4.20

  รายได้อื่น                         9,318     8.44     8,409     1.78     15,073      0.99

  รวมรายได้อื่น                      11,866    10.74    9,378     1.98     98,508      6.49

  รายได้รวม                        110,450   100.00   475,173   100.00   1,516,962   100.00
  ------------------------------- --------- -------- --------- -------- ----------- --------

หมายเหตุ รายได้หักรายการระหว่างกันแล้ว

เป้าหมายในการดำเนินธุรกิจ

ฝ่ายบริหารวางแผนการพัฒนาธุรกิจบริการขนถ่ายสินค้าให้มีความสะดวกรวดเร็วเพื่อให้บริการแก่ลูกค้าที่นำสินค้าเข้ามาใช้บริการ
ให้มีความหลากหลายขึ้นไม่เพียงแต่เฉพาะสินค้าหลักได้แก่
น้ำตาลทรายดิบและน้ำตาลทรายขาวเท่านั้น การให้บริการที่ดีแก่สินค้าอื่นๆ
ก็เป็นส่วนที่ต้องปรับปรุงเพื่อให้เกิดความพึงพอใจแก่ลูกค้าเพื่อนำสินค้าต่างๆ
เข้ามาใช้บริการของบริษัทฯ ให้มากขึ้นด้วย
นอกจากที่กล่าวข้างต้นแล้วช่วงเวลาต่อไปอีกระยะเวลาประมาณ 3 ปีข้างหน้า บริษัทฯ
มีโครงการพัฒนาธุรกิจของบริษัทย่อยให้มีความก้าวหน้าและประกอบธุรกิจให้มีความหลากหลายขึ้น
เช่น ธุรกิจโรงงานแป้งสาลี ในนามบริษัท ที เอส ฟลาวมิลล์ จำกัด
ซึ่งเริ่มทำการผลิตมาตั้งแต่ปลายไตรมาสที่ 2 ของปี 2550 ด้วยกำลังการผลิตร้อยละ 35
และจะเพิ่มกำลังการผลิตขึ้นไปจนเต็มกำลังการผลิตในปี 2552

นอกจากธุรกิจโรงงานแป้งสาลีแล้วบริษัทย่อยอื่นๆ ได้แก่ บริษัท ที เอส จี แอสเซ็ท จำกัด
ได้เริ่มทำการก่อสร้างอาคารให้เช่าพักอาศัยหลังที่ 2 ในช่วงต้นปี 2551
และคาดว่าจะทำการก่อสร้างเสร็จสมบูรณ์พร้อมดำเนินการได้ในปี 2552 บริษัท ที เอส
ขนส่งและโลจิสติกส์ จำกัด ซึ่งทำธุรกิจรับเหมาขนส่งสินค้าโดยมีลูกค้าหลัก ได้แก่
แป้งสาลีของบริษัทในกลุ่มแล้ว ในปี 2551
ได้ทำการปรับปรุงอาคารโกดังสินค้าและก่อสร้างเพิ่มเติมเพื่อใช้ดำเนินธุรกิจโรงงานทอกระสอบพลาสติกบรรจุภัณฑ์
โดยวางแผนที่จะติดตั้งเครื่องจักรและทอกระสอบพลาสติก จำหน่ายให้แก่ลูกค้าหลัก อันได้แก่
โรงงานน้ำตาล และโรงงานแป้งสาลี ซึ่งคาดว่าจะทันในฤดูการผลิตปี 2551/2552
โดยเริ่มทำการผลิตกระสอบบรรจุภัณฑ์ในเดือนตุลาคม 2551
และจะขยายการผลิตขึ้นไปจนเต็มกำลังการผลิตในปี 2552 เช่นกัน